Sommige van die polisse het bykomende beleggingswaarborge by uitkering. Waar toepaslik, word die gewaarborgde bedrag bereken deur die netto bydraes teen ’n kontraktuele minimum koers te akkumuleer. As die gewaarborgde bedrag die boekwaarde oorskry, sal die verskil deur Sanlam se aandeelhouers betaal word.
Dit verminder die risiko van belegging in of die onttrekking van beleggings aan die mark op die verkeerde tyd vanweë omstandighede buite ’n lid se beheer, byvoorbeeld aftrede of uitdiensstelling.
Dit beskerm lede se kapitaal en is geskik vir lede wat na aan aftrede is, of wie se werk kwesbaar is vir ekonomiese veranderings, asook diegene met ’n konserwatiewe tot gematigde risikoprofiel.
Die blou lyn in die onderstaande grafiek is een van Sanlam se Gelykmatige Bonusfondse en die oranje lyn ’n gemiddelde Gebalanseerde Fonds. As Ben byvoorbeeld in ’n gemiddelde Gebalanseerde Fonds belê het en ses maande later aftree gedurende ’n markafswaai, soos Jake, sal sy aftreespaargeld vanweë markonderprestasie aansienlik laer wees.